27.12.2007 Jurnalul Oficial al Uniunii Europene L 343/1 (Acte adoptate în temeiul Tratatelor CE/Euratom a căror publicare este obligatorie) REGULAMENTE REGULAMENTUL (CE) NR. 1523/2007 AL PARLAMENTULUI EUROPEAN ȘI AL CONSILIULUI din 11 decembrie 2007 de interzicere a introducerii pe piață și a importului în Comunitate sau a exportului din Comunitate de blănuri de pisică și de câine și de produse care conțin asemenea blănuri (Text cu relevanță pentru SEE) PARLAMENTUL EUROPEAN ȘI CONSILIUL UNIUNII EUROPENE, având în vedere Tratatul de instituire a Comunității Europene, în special articolele 95 şi 133, având în vedere propunerea Comisiei, având în vedere avizul Comitetului Economic și Social European (!), hotărând în conformitate cu procedura prevăzută la articolul 251 din tratat (?), întrucât: (1) În percepția cetățenilor Uniunii Europene, câinii și pisicile sunt considerate animale de companie şi, prin urmare, nu este acceptabilă folosirea blănurilor acestora sau produsele care conțin asemenea blănuri. Există dovezi privind prezența în Comunitate a unor blănuri de pisică și de câine neetichetate și a unor produse care conțin asemenea blănuri. În consecință, consumatorii au devenit îngrijorați de posibilitatea că ar putea cumpăra blănuri de pisică și de câine și produse care conțin asemenea blănuri. La 18 decembrie 2003 (?), Parlamentul European a adoptat o declarație prin care își exprima îngrijorarea privind comerțul cu aceste blănuri și produse şi prin care solicita încetarea acestui fenomen pentru a reda încrederea con- sumatorilor și comercianților cu amănuntul din Uniunea Europeană. În cursul reuniunilor sale din 17 noiembrie 2003 şi din 30 mai 2005, Consiliul pentru Agricultură și Pescuit a subliniat, de asemenea, necesitatea de a se adopta cât mai curând posibil norme privind comerţul cu blănuri de pisică și de câine şi cu produse care conțin asemenea blănuri. () JO C 168, 20.7.2007, p. 42. (?) Avizul Parlamentului European din 19 iunie 2007 (nepublicat încă în Jurnalul Oficial) şi Decizia Consiliului din 26 noiembrie 2007. () JO CI1 E, 15.4.2004, p. 695. (2) Este oportun să se precizeze faptul că ar trebui să intre sub incidența prezentului regulament numai blănurile speciilor domestice de câini şi pisici. Cu toate acestea, având în vedere faptul că este imposibil din punct de vedere ştiințific să se facă diferența între blana care provine de la pisicile domestice şi blana care provine de la subspeciile de pisici sălbatice, prin prezentul regulament ar trebui să se adopte o definiție a pisicii ca „felis silvestris”, care să cuprindă și subspeciile de pisică sălbatică. Ca răspuns la îngrijorarea consumatorilor, mai multe state membre au adoptat o legislație care are ca scop prevenirea producției și a comercializării de blănuri de pisică și de câine. Există diferențe între dispozițiile statelor membre care reglementează comerțţul, importul, producția şi etichetarea blănurilor și a produselor din blană, care urmăresc să prevină introducerea pe piață a blănurilor de pisică și de câine sau folosirea acestora în orice alte scopuri comerciale. În timp ce unele state membre au interzis total producţia de blănuri de pisică și de câine prin interzicerea creşterii sau a sacrificării acestor animale în scopul producției de blănuri, altele au adoptat restricții privind producția şi/sau importul de blănuri sau de produse care conțin asemenea blănuri. În anumite state membre au fost introduse cerințe de etichetare. Este posibil ca sensibilizarea sporită a cetățenilor în privința acestei chestiuni să determine mai multe state membre să adopte noi măsuri restrictive la nivel național. În consecinţă, anumiți comercianți de blănuri din UE au introdus un cod de conduită voluntar pentru a interzice comercializarea blănurilor de câine și de pisică, precum și a produselor care conțin asemenea blănuri. Totuşi, acest cod s-a dovedit insuficient pentru a preveni importul şi vânzarea de blănuri de pisică și de câine, mai ales în cazurile în care comercianții de blănuri tranzacționează blănuri a căror specie de proveniență nu este menționată şi care nu este uşor de recunoscut sau achiziționează produse